56 
med sin Længdeaxe mod Overfladen. I en 6" dyb Gang ligge 
Cellerne i en Dybde fra 6 til 4" under Jordens Overflade; ialt var 
der 6 å 8 Celler til hver Gang. Cellerne ere ægformede, med 
tydelig Forskjel i Størrelsen efter Kjønnet; Han-Cellerne, der langt 
ere de talrigste, ere 7,5 x 15 mm ; Hun-Cellerne, hvoraf der kun er 
nogle enkelte i hver Rede, ere 10 x 20 mm . Cellens Vægge ere 
afpudsede og glattede. 
Jeg har kun fundet mellemstore Halictus -Arter i dens Reder, 
navnlig H. cylindricus. De ligge med Hovedet indefter og med 
Rygsiden mod Cellens Vægge, tæt sammenpakkede. Larven suger 
saaledes Bierne ud fra Bugsiden, og midt imellem alle Resterne 
(Hoveder, Bryststykket, Bagkroppens Ringe, Ben og Vinger) og 
omgiven af dem paa alle Sider spinder den sin Kokon. 
Jeg har mange Gange taget Hunnen, naar den kom bærende 
paa sit Bytte, bragt den i en Glastube og betragtet den. Halic¬ 
tus'' en er da endnu ret livlig, men den har mistet Evnen til at 
støtte paa Benene og bruge Vingerne. I Tuben bliver Cerceris'en 
forskrækket og forsøger paany at lamme sit Bytte; den vender 
Bien om paa Ryggen og stikker den gjentagne Gange ind i den 
bløde Halshud, ind i Thorax; derpaa vender den den om og bider 
den i Nakken ovenfra. At det er for at træffe Nerveknuden, som 
det paastaas, er muligt; noget Saar bibringer den ikke Bien, saa 
vidt jeg har kunnet se, men efter denne Behandling slikker den 
ivrigt paa det bidte Sted og lader saa Bien ligge. — Naar den har 
bedøvet Bien og vil føre den bort, lægger den Bien med Ryggen 
opad, griber om begge Antenner med Mandiblerne, slaar Benene 
om dens Krop og rider saaledes paa den gjennem Luften. Ligesom 
det er Tilfældet med andre Arter af Gravehvepse, bider Cerceris'e n 
i Bagkropsstilken paa Bien for at slappe den Muskel, der bærer 
Bagkroppen, og derved gjøre denne mere bøjelig. 
Larven minder ganske om en Crabro- Larve, men i Mandibler- 
nes Form og Munddelenes Tappe kan den skjelnes fra en saadan. 
Puppen er ejendommelig; .den bærer ligesom Crabronidernes 
en Række stærke, tilspidsede Tappe langs Siderne af Bagkroppen 
